| Medaljeoversikt |
| --- |
| Konkurrerte for Spania Spania |
| Friidrett: |
| Friidrett Sommer-EYOF |
| Gull | Baku 2019 |  400 mH |

**Salma Celeste Paralluelo Ayingono** (født 13. november 2003 i Zaragoza) er en spansk fotballspiller og tidligere friidrettsutøver som spiller for Barcelona og Spanias kvinnelandslag i fotball.

Paralluelo ble født i Zaragoza som datter av en spansk far og en mor fra Ekvatorial-Guinea. Hun vant 400 meter hekk under Sommer-EYOF 2019 som sprinter.

Fotballkarriere
---------------

Salma Paralluelo kom til FC Barcelona sommeren 2022 fra Villarreal CF, hvor hun tilbrakte de tre foregående sesongene. Salma Paralluelo ble først framtredende i hjembyklubben, Zaragoza CF, i en alder av 15 år gammel, og Villareal signerte henne etter at hun debuterte i andre divisjon.

Hun var en del av det spanske landslaget som ble verdensmestere i VM i fotball for kvinner 2023. Under kvartfinalekampen mot Nederland 11. august, scoret hun vinnermålet i en 2–1-seier etter ekstraomganger, for å kvalifisere Spania for første gang i historien til semifinalen i et verdensmesterskap.

Friidrettskarriere
------------------

### 2018

Paralluelo vant 300 meter og fikk sølv i tresteg under det spanske U16-mesterskapet innendørs 2018. Under det spanske U16-mesterskapet utendørs vant hun 300 meter hekk.

### 2019

Hun deltok i det spanske mesterskapet i friidrett innendørs 2019, og fikk der bronse på 400 meter. Hun ble tatt ut til å delta i EM i friidrett innendørs 2019, men ble der slått ut i forsøksheatet på 400 meter. I mars vant hun 200 meter under det spanske U18-mesterskapet i friidrett innendørs.

Utendørs fikk hun gull på 400 meter og 4 x 100 meter stafett under det spanske U18-mesterskapet i friidrett. I juni satte hun personlig rekord på 400 meter hekk, med 57,43 sekunder, da hun fikk bronse under Meeting Iberoamericano de Atletismo. Hun deltok i Sommer-EYOF 2019 (European Youth Olympic Festival), og vant der 400 meter hekk individuelt, og hun deltok også på Spanias stafettlag som vant 4 x 100 meter stafett. Spania deltok i Super League under Lag-EM i friidrett 2019, og Paralluelo fikk der tiende beste tid i forsøksheatet, som ga tre poeng i lagkonkurransen.

Referanser
----------

1. ↑   www.rfea.es[Hentet fra Wikidata]
2. 1 2 3   Soccerdonna[Hentet fra Wikidata]
3. ↑   www.elperiodicodearagon.com, besøkt 7. oktober 2023[Hentet fra Wikidata]
4. ↑  .
5. ↑   (på de) *Soccerdonna*, Wikidata Q41779610,
6. ↑  «Salma Paralluelo Parents: Meet Father Jaime & Mother Diosdada», *Playersbio*
7. ↑  «17. Salma Paralluelo», *FC Barcelona*
8. ↑  «La lista oficial para el Mundial de Australia y Nueva Zelanda», *RFEF.es*. 30. juni 2023.
9. ↑  «Women's World Cup 2023: 'Great day' as Spain reach first semi-final despite off-field issues», *BBC Sport*. 11. august 2023.
10. 1 2 3  World Athletics - *Selma Celeste Paralluelo*, besøkt 8. desember 2019.

Eksterne lenker
---------------

* (en) Salma Paralluelo – WorldFootball.net Rediger på Wikidata

* (en) Salma Paralluelo – FootballDatabase.eu Rediger på Wikidata

* (en) Salma Paralluelo – Soccerway Rediger på Wikidata

* (de) Salma Paralluelo – Tysklands fotballforbund Rediger på Wikidata

* (de) Salma Paralluelo – Soccerdonna Rediger på Wikidata

* (en) Salma Paralluelo – FBref Rediger på Wikidata

* (en) Salma Paralluelo – World Athletics Rediger på Wikidata

* (en) Salma Paralluelo – TheSports.org Rediger på Wikidata